“Chelsi” himoyachisi Jon Terri jamoa darvozaboni Petr Chexning “Arsenal” o‘tishi ehtimoli haqida o‘zining fikrini bildirdi. “Agar “Arsenal” Chexni olishga erishsa, unda Chex jamoa tarkibini kuchaytiradi. U jamoa uchun mavsumda qo‘shimcha 12-15 ochkoni saqlab qoladi. Agar Chex “Chelsi”ni tark etsa, bizga bunga ko‘nikish juda qiyin bo‘ladi. Hech kim Chex ketishini istamayapti, biroq biz uni o‘ynashni xohlayotganini tushunib turibmiz”, deb aytdi Terri.